Мэрилин Монро

Мэрилин Монро (, тууугъан аты Норма Джин Мортенсен, , христиан аты Норма Джин Бейкер, ; 1926 джылны 1-чи июну - 1962 джылны 5-чи августу, Брентвуд, Калифорния) — американ актриса, джырчы.

 Биографиясы 
Мэрилин Монро 1926 джылны 1-чи июнунда Лос-Анджелесде туугъанды. Аны анасы, Глэдис Монро Бейкер, ол заманлада белгили актриса Норма Толмэджни атын бергенди. Эки ыйыкъ болгъанында ёге юйдегиге берилгенди, анда алты джыл джашагъанды.

1942 джылны 19-чу июнунда Норма Джим Догерти бла юйленеди, школну къоюб, аннга кёчеди. Бир джылдан сатыу-алыу флотха кетеди эри, Нормада авиация заводха ишге джарашады. Бир талай замандан заводдан кетиб, модель карьераны башлайды. 1944 джылны ахырында, Норманы "Рейдио Плейнде" ишлеген заманында, редакциягъа аскерчи фотограф келеди. Ол Нормагъа, сагъатха 5 долларгъа позаларгъа чакъырады, Норма Джинда разы болады.

1946 джылны августунда «Джыйырманчы ёмюр Фокс» киостудияда ишге алыргъа сёз бередиле Нормагъа, анда ол статист болуб ишлеб башлайды. Анда огъунакъ аннга джангы ат бередиле, ол ат бла артдан ол дуниягъа белгили болады — Мэрилин Монро. Монро тукъум аны къарт анасыныкъыды.

1948 джылны октябрында прокатха "Хорчу къызла" фильм чыгъады. Бу фильм «Коламбиа пикчерс» киностудияда салыннганды. Мэрилин джырлагъан эмда сёлешген биринчи фильмди.

Мэрилин Монро "XX ёмюр Фокс" киностудия бла джети джыллыкъ контракт эмда "Асфальт джунглиледе" баш ролгъа контракт этеди.

1954 джылны январында белгили бейсболчу Джо Ди Маджо бла юйленеди. Бу юйдегилик 9 айны барады.

1954 джыл Мэрилин "Эм сюйюлген актриса" атны алады.

Ди Маджо бла тойларындан сора "XX ёмюр Фокс" студия "Шоу-бизнесден иги бизнес джокъду" деген мюзиклге ойнаргъа чакъырады.

1955 джылны январында Мэрилин кесини энчи «Мэрилин Монро Продакшнс» атлы студиясын къурайды. 

1950 тюбешиб тургъан драматург Артур Миллер бла 1955 джыл джангыдан тюбешеди Мэрилин, энди Артур айрылыбды, эки сабийи бла кеси джашайды, 1956 джылны джайында Артур бла юйленеди. Бу юйлениу эм узун баргъан юйлениуюдю Мэрилинни — терт джыл бла джарым джашаб, 1961 джылны 20-чы январында айрыладыла. Мэрилин сабийни бек излегенди, алай а чырт сабийи болмагъанды.

1951 джыл Мэрилин, артдан АБШ-ны президенти болгъан Джон Кеннеди бла танышады. Аланы тослукъ джюрютгенлерини юсюнден сёзле баргъандыла.

Мэрилин Монро 1962 джылны 5-чи августуну кечесинде, Брентвудда, джукълатыуучуну уллу дозасындан ёлгенди. Ёлюмюню тёрт чурум версиясы барды:
 Кеннеди къарнашланы буйрукълары бла спецкъуллукъла ёлтюргнедиле.
 мафия ёлютргенди;
 наркотиклени дозасы уллу болуб ёлгенди;
 кеси кесин ёлтюргенди;
 неда актрисаны психоаналитигини халаты бла, нембуталдан сора хлоргитдатны ичиуу. Алай а керти чурум бу заманнга дери белгили тюлдю.

 Фильмографиясы 
 Джыл  Фильм  Оригинал аты  Роль 1947  "Къоркъуулу Мисс Пилигрим" The Shocking Miss Pilgrim  Телефонда оператор 1947  "Къоркъуулу джылла"  Dangerous Years  Иви 1948  "Скудда-у! Скудда-эй!" Scudda Hoo! Scudda Hay!  Каноэдеги къызКлисадан чыкъгъан къыз 1948  "Хорчу къызла"  Ladies of the Chorus  Пегги Мартин 1949  "Насыблы сюймеклик"  Love Happy  Грунионну клиенти 1950  "Томогавкга билет"  A Ticket to Tomahawk  Клара 1950  "Онг къач"  Right Cross  Dusky Ledoux 1950  "От тоб"  The Fireball  Полли 1950  "Асфальт джунглиле"  The Asphalt Jungle  Анджела Финлей 1950  "Еваны юсюнден хар не"   All About Eve  Мисс Казуэлл 1951  "Сюймеклик мюйшючюк"  Love Nest  Роберта 'Бобби' Стивенс 1951  "Кесингден джаш сезерик тюлсе"  As Young as You Feel  Гарриет 1951  "Туугъан шахарны хапары"  Home Town Story  Ирис Мартин 1951  "Кел юйленейик"  Let’s Make It Legal  Джойс Маннеринг 1952  "Кечеде къаугъа"  Clash by Night  Пегги 1952  "Юйдегили тюлбюз"  We’re Not Married   Аннабел Джоунс Норрис 1952  "Къызыл терилени бачамасы эмда башхала"  O. Henry’s Full House  Саякъ тиширыу («Фараон эм хорал») 1952  "Маймул къылыкъла"  Monkey Business   Мисс Лоуис Лорел 1952  "Эшик къакъмай кир"  Don’t Bother to Knock  Нелл Форбс 1953  "Ниагара"  Niagara  Роуз Лумис 1953  "Миллионер бла къалай юйленирге боллукъду"  How to Marry a Millionaire  Пола Дебвойс 1953  "Джентльменле сары шиллилени сайлайдыла"  Gentlemen Prefer Blondes  Лорелей Ли 1954  "Шоу бизнесден иги бизнес джокъду"  There’s No Business Like Show Business  Вики Хоффман / Вики Паркер 1954  "Ызына къайтылмагъан суу"  River of No Return  Кей Уэстон 1955  "Джетинчи джылны кичиуу"  The Seven Year Itch  Девушка 1956  "Автобус тохтаууч"  Bus Stop  Шери 1957  "Принц бла тепсеучю къыз"  The Prince and the Showgirl  Элси Марина 1959  "Джазда къуру къызла бардыла"  Some Like It Hot  Джанчыкъ Кейн Ковальчек 1960  "Кел, сюйюшейик"  Let’s Make Love  Аманда Делл 1961  "Келепенле"  The Misfits  Розлин Табер 1962  "Бир джукъ боллукъду"  Something’s Got to Give  Эллен Уагстафф Арден

 Джибериуле 
 Мэрилин Монрону официал сайты
 Мэрилин Монрону юсюнден сайт

Категория:Адамла
Категория:1 июнда туугъанла
Категория:1926 джылда туугъанла
Категория:5 августда ёлгенле
Категория:1962 джылда ёлгенле